Í kvöld kl. 22:00 , verður Reykjavíkurborg myrkvuð og ef að skþ þvælast ekki fyrir , sjást himintunglin í allri sinni glitrandi dýrð . Á tjörninni munu náttúruverndarsinnar standa fyrir kertafleytingu og syrgja þannig drekkingu lands og upphaf fyllingu Hálslóns . Tveim stundum áður eða kl. 20:00 munu íbúar við Lagarfljótið fleyta kertum á Fljótinu . Flotkerti verða seld á staðnum til styrktar málstaðnum , en þeir sem koma því við geta komið með sín eigin flotkerti . Flotkerti eru án álbakka og eiga því að brenna alveg upp og valda því ekki mengun í tjörninni . Ef einhvern langar að lesa / flytja eitthvað stutt og viðeigandi er velkomið að gera það segir í fréttatilkynningu frá Náttúruvaktinni .